Пестициди в плодовете и зеленчуците рушат мозъка – ZDRAVEN.BG
03/04/2016 екип на Здраве и Красота Глава и мозък, Любопитно, Храни 0
Натрупаните в плодовете и зеленчуците пестициди, с които ги пръскат, увреждат невроните на мозъка.
Учени откриха, че фунгицидите, с които се пръскат плодовете и зеленчуците, причиняват генетични промени в неврони на мишка, подобни на промените, наблюдавани при аутизъм и Алцхаймер, пише британският вестник Guardian, цитиран от агенция Фокус.
Изследователите са изложили мозъчни клетки на въздействието на над 300 различни пестицида и са установили, че определен клас фунгициди – стробилурини, предизвикват модел на генетична промяна, често наблюдаван при заболявания при хората.
Учените от Университета на Северна Каролина, САЩ, са се надявали, че експериментът може да разкрие кои вещества в обкръжаващата ни среда допринасят за развитието на аутизъм.
Изследователите с изненада са открили вещества, които водят до някои от генетичните промени, както при аутизъм, така и при невродегенеративни болести.
Резултатите предоставят доказателства, че тези химикали са вредни за невроните. Те включват и изключват същите гени, които се наблюдават не само в мозъците на хора с аутизъм, но и при невродегенерация, обясни ръководителят на проекта Марк Зилка.
Снимка: Виктор Мачадо
Жените достигат оргазъм и на сън